BU SAK NR.   71/05                                                             
                                                                                                                   HSS SAK NR. 55/05

                                                            PROTOKOLL

Protokoll fra møte i Helse-, sosial- og sysselsettingskomiteen i bydel Grünerløkka 31.08.2005 kl. 18.00-19.15 i bydelsadministrasjonens lokaler i Markveien 57.

DAGSORDEN:

ÅPEN HALVTIME.

Det var ingen frammøtte til åpen halvtime.

OPPROP.

Til stede: Ulf Granli (H) leder, Paal Haavorsen (A), Rune Haaland (A), Gudmund Dalsbø (RV), Brigitte Alnæs (V).
 
Forfall: Kyrre Lind (SV), Trygve Skoglund jr (F). 

I stedet møtte: Tore Aasheim (SV) f.o.m. sak 47/05, Guttorm Normann (F).

Til stede av varamedlemmer: Berit Hauge (A).

MERKNADER TIL DAGSORDEN.

Innkallingen godkjent uten merknader. To tilleggssaker vedtatt satt på sakskartet (sak nr. 53 og 54/05). Det ble meldt saker til eventuelt.

HSS SAK NR. 45/05  PROTOKOLL FRA MØTE  KOMITEEN 01.06.2005.
REF. BU SAK NR. 47/05.
Arkivnr.

Vedtak:
Protokollen enstemmig godkjent med merknad fra Ulf Granli (H) om at han under eventuelt tok  
opp manglende rapportering fra Tilsynsutvalg for Grünerløkka og Paulus sykehjem i kraft av å være komiteleder.

HSS SAK NR. 46/05  TILSYNSRAPPORT NR. 2/2005 FRA TILSYNSBESØK PÅ  PAULUS SYKEHJEM.
Arkivnr.

Administrasjonen kommenterte rapporten. Punktet om blandingen av demente og ikke-demente på post 3 og for lav bemanning på avdeling for demente vil bli kommentert på neste møte i komiteen.
B-rapport fra besøk samme dag ble gjennomgått i tilknytning til behandlingen av tilsynsrapporten. Møtet ble lukket under gjennomgangen av B-rapporten. 

Vedtak:
Tilsynsrapporten tatt til orientering.

HSS SAK NR. 47/05  TILSYNSRAPPORT NR. 2/2005 FRA TILSYNSBESØK PÅ  SOFIENBERGSENTERET.
Arkivnr.

Vedtak:
Tilsynsrapporten tatt til orientering.

HSS SAK NR. 48/05  TILSYNSRAPPORT NR. 2/2005 FRA TILSYNSBESØK PÅ  LILLEBORG SYKEHJEM.
Arkivnr.

Administrasjonen vil rette en henvendelse til Bydel Bjerke vedrørende erfaringer med driften hittil. Tilsynsrapporten sendes Bydel Bjerke.

Vedtak:
Tilsynsrapporten tatt til orientering.

HSS SAK NR. 49/05  HALVÅRSRAPPORT NR. 1/2005 FRA TILSYNSUTVALG 1 – LILLEBORG SYKEHJEM, SOFIENBERGSENTERET OG HJEMMETJENESTEN.
Arkivnr.

Vedtak:
Tilsynsrapporten tatt til orientering med merknad om at komiteen etterlyser tidspunkt på dagen for tilsynsbesøkene.

HSS SAK NR. 50/05  SØKNAD OM UTVIDET SKJENKEBEVILLING (UTESERVERING) FOR SCHOUS MAT & VINHUS AS.
Arkivnr. 944.4 Saksnr. 05/1322

Vurdering
Det søkes om ny skjenkebevilling ute, for et areal med inntil 10 m lengde og 1,5 m bredde, langs restaurantens fasade i Thv. Meyers gate (se skravert område på vedlagte skisse). Bydelen har gitt sitt foreløpige tilsagn om å leie ut det omsøkte arealet. Stedet ligger i et utvidet sentrumsområde og i en trafikkert gate. Bydelsdirektøren vil anbefale at det gis skjenkebevilling ute, men at åpnings-/skjenketiden fastsettes til kl. 22.00/21.30 fordi det er boliger i nabogårdene.      

Bydelsdirektørens forslag til vedtak:
1.	Søknad om ny skjenkebevilling ute for øl, vin og brennevin, med åpnings-/skjenketid til kl. 22.00/21.30, for Schous Mat & Vinhus AS, Trondheimsveien 2, anbefales så fremt tilgjengelighet for bevegelseshemmede ivaretas.

2.	Søknad om utvidet åpnings-/skjenketid ute til kl. 24.00/23.30 anbefales ikke. Stedet ligger i et utvidet sentrumsområde, men det er boliger i nabogårdene. Av hensyn til nærmiljøet er det særlig grunn til at åpnings-/skjenketiden fastsettes til kl. 22.00/21.30.

H’s forslag til vedtak punkt 2:
Søknad om utvidet åpnings-/skjenketid ute til kl. 24.00/23.30 anbefales. Stedet ligger i et utvidet sentrumsområde og bør følgelig ha samme åpningstid som lignende foretak i et slikt definert område.

Vedtak:
1.	Bydelsdirektørens forslag punkt 1 enstemmig vedtatt.
2.	Bydelsdirektørens forslag punkt 2 vedtatt med 4 (2 A, 1 SV, 1 RV) mot 3 (1 H, 1 F, 1 V) stemmer for H’s forslag.

HSS SAK NR. 51/05  SØKNAD OM UTVIDET SKJENKEBEVILLING (UTESERVERING) FOR WEMBLEY PUB AS.
Arkivnr. 944.4 Saksnr. 04/266

Vurdering
Det søkes om ny skjenkebevilling ute (se skravert areal på vedlagte skisse), langs restaurantens fasade i Schouterrassen. Bydelsdirektøren har ingen bemerkninger til søknaden.

Bydelsdirektørens forslag til vedtak:
Søknad om ny skjenkebevilling ute for øl, vin og brennevin, med åpnings-/skjenketid til kl. 22.00/21.30, for Wembley Pub AS, Schouterrassen 25, anbefales så fremt tilgjengelighet for bevegelseshemmede ivaretas.

Utsettelsesforslag fra RV:
Saken kan ikke behandles uten at beboerne i strøket har fått mulighet til å avgi uttalelse. 

Vedtak:
Bydelsdirektørens forslag vedtatt med 6 (2 A, 1 SV, 1 F, 1 H, 1 V) mot 1 (RV) stemme for RV’s forslag.

HSS SAK NR. 52/05  SØKNAD OM  NY SKJENKEBEVILLING INNE OG UTE MED UTVIDET ÅPNINGSTID FOR KAFFA.
Arkivnr. 944.4 Saksnr. 05/1563

Vurdering
Det søkes om ny skjenkebevilling med utvidet åpningstid inne og ute for Kaffa. Stedet ligger i et utvidet sentrumsområde og det er ingen bemerkninger til søknad om skjenkebevilling inne. Bydelsdirektøren vil også anbefale at det gis skjenkebevilling ute, men at åpnings-/skjenketiden fastsettes til kl. 22.00/21.30 fordi det vil bli bygd mange boliger i området.      

Bydelsdirektørens forslag til vedtak:
1.	Søknad om ny skjenkebevilling for øl, vin og brennevin inne med åpnings-/skjenketid til kl. 03.30/03.00, for Kaffa v/Big Dea Drift AS, Chr. Krohgs gate 32, anbefales så fremt tilgjengelighet for bevegelseshemmede ivaretas.

2.	Søknad om utvidet åpnings-/skjenketid ute til kl. 24.00/23.30 anbefales ikke. Stedet ligger i et utvidet sentrumsområde, men det vil bli bygd mange boliger i området. Av hensyn til nærmiljøet er det særlig grunn til at åpnings-/skjenketiden fastsettes til kl. 22.00/21.30.

H’s forslag til vedtak punkt 2:
Søknad om utvidet åpnings-/skjenketid ute til kl. 24.00/23.30 anbefales. Stedet ligger i et utvidet sentrumsområde og bør følgelig ha samme åpningstid som lignende foretak i et slikt definert område.

RV’s forslag til vedtak punkt1:
Skjenkebevilling for Kaffa, Chr. Krohgs gate 32, anbefales ikke. Det er allerede et svært høyt antall skjenkesteder i bydelen, og det er ikke ønskelig med flere. 

Vedtak:
1.	Bydelsdirektørens forslag punkt 1 vedtatt med 6 (2 A, 1 SV, 1 F, 1 H, 1 V) mot 1 (RV) stemme for RV’s forslag.
2.	Bydelsdirektørens forslag punkt 2 vedtatt med 4 (2 A, 1 SV, 1 RV) mot 3 (1 H, 1 F, 1 V) stemmer for H’s forslag.

HSS SAK NR. 53/05  TILSYN AV PAULUS OG GRÜNERLØKKA SYKEHJEM.
Arkivnr.

H’s forslag til vedtak:
HSS-komiteen har ved flere anledninger etterlyst rapportene etter tilsynsbesøkene på ovennevnte institusjoner. Disse har ved flere anledninger kommet så sent at effekten av rapportene har blitt svekket.

Før sommerferien ble tilsynsrapporten fra Grünerløkka sykehjem etterlyst. Den er i skrivende stund ikke tilgjengelig.

Vi har heller ikke mottatt en halvårig rapport.

HSS-komiteen finner det uholdbart og uansvarlig at rapportene fra disse lovpålagte besøk ikke blir innlevert snarest etter tilsynsbesøkene.

HSS-komiteen ber om at tilsynsutvalget snarest tilrettelegger sine rutiner slik at denne viktige service for våre eldre på institusjonene blir i henhold til intensjonene i lovverket. 

Vedtak:
H’s forslag enstemmig vedtatt.

HSS SAK NR. 54/05  SØKNAD OM UTVIDET ÅPNINGSTID UTE FOR CARL BERNER KJELLERN AS.
Arkivnr. 944.4 Saksnr. 04/372

Vurdering
Carl Berner Kjellern ligger i Trondheimsveien, men utenfor den delen som er definert som et utvidet sentrumsområde. På denne bakgrunn vil bydelsdirektøren ikke anbefale søknad om utvidet åpningstid ute til kl. 24.00.
 
Bydelsdirektørens forslag til vedtak: 
Søknad om utvidet åpnings-/skjenketid ute til kl. 24.00/23.30, for Carl Berner Kjellern AS, Trondheimsveien 113, anbefales ikke fordi stedet ligger utenfor et utvidet sentrumsområde og åpningstiden bør derfor følge forskriftenes § 1 b.

Vedtak:
Bydelsdirektørens forslag vedtatt med 4 (2 A, 1 SV, 1 RV) mot 3 (1 H, 1 F, 1 V) stemmer for å innvilge søknad om utvidet åpningstid ute.

EVENTUELT.

Paal Haavorsen (A) omdelte resolusjoner som ble vedtatt på årsmøtet til Norges Handikapforbund Oslo 23.05.2005, som sier at helse og (re-)habilitering for funksjonshemmede i Oslo ikke holder mål.  

Administrasjonen kommenterte punkt 2 og sa at bydelen ikke har redusert antall ansatte ergoterapeuter. Ventelistene på ergoterapitjeneseter i bydelen er blitt kraftig redusert og ordningen med tildeling av hjelpemidler fungerer bra. Bydelen har også et program for individuell plan for funksjonshemmede. Administrasjonen vil gi en skriftlig tilbakemelding på de øvrige punktene til neste møte.
 
Administrasjonen vil rette en henvendelse til politiet ved Geir Tveit om et felles mellom OKK og HSS-komiteen for å ta opp problemene med stoffomsetning og rusmisbruk langs Akerselva. De borettslagene i bydelen som har tatt opp saken inviteres til møtet.

Høringsdokument om ”Virkningen av kommunens forskrift om åpningstider for seververingssteder” ble omdelt. Komiteen foreslår at den delegeres myndighet til å utarbeide høringsuttalelse på vegne av bydelsutvalget. Administrasjonen bes om å undersøke om høringsfristen kan utsettes til komiteen har hatt sitt neste møte 28. september. Alternativt blir neste møte 21. september, og deretter 2. november.    

Onsdag fast møtedag (start kl. 18.00). 

Oslo 02.09.2005

Eigil Jakobsen
sekretær
Helse-, sosial- og sysselsettingskomiteen